Diari Oficial de la Generalitat Valenciana


Sumari del DOGV 5315, del 01-08-2006 (2006/8464)

PROTOCOL general pel qual s'establix l'Acord Marc entre el Ministeri d'Educació i Ciència i la Generalitat Valenciana, per a la coordinació d'actuacions en matèria d'investigació científica, desenrotllament i innovació tecnològica per al pla nacional d'I+D+I 2004-2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/8464


Data del document
:   17-01-2006

Organisme emissor
:   Conselleria d'Empresa, Universitat i Ciència

Tipus de document
:   Acord

Correcció d'errades

 Descriptors 

:   * Conselleria Empresa, Universitat i Ciència
    * innovació
    * administració central
    * cooperació administrativa
    * investigació científica

PROTOCOL general pel qual s'establix l'Acord Marc entre el Ministeri d'Educació i Ciència i la Generalitat Valenciana, per a la coordinació d'actuacions en matèria d'investigació científica, desenrotllament i innovació tecnològica per al pla nacional d'I+D+I 2004-2007. [2006/8464]   
Valencia, a 17 de gener de 2006.   
INTERVENEN   
D'una part, la Excma. Sra. María Jesús San Segundo Gómez de Cadiñamos, ministra d'Educació i Ciència, càrrec que ostenta per raó de nomenament efectuat pel Reial Decret 558/2004, de 17 d'abril (BOE núm. 94, de 18 d'abril de 2004), que actua en l'exercici de la competència que atribuïx l'article 12.1 g) de la Llei 6/1997, de 14 d'abril, d'Organització i Funcionament de l'administració General de l'Estat.  
D'una altra part, el Hble. Sr. Justo Nieto Nieto, conseller d'Empresa, Universitat i Ciència de la Generalitat Valenciana, en virtut d'Acord del Govern Valencià amb data 13 de gener de 2006   
EXPOSEN   
1. Que el Ministeri d'Educació i Ciència i la Generalitat Valenciana desitgen coordinador les actuacions en matèria d'investigació científica, desenrotllament i innovació tecnològica amb l'objectiu comú de promoure el desenrotllament d'una investigació d'excel.lència la qual ha de contribuir a avançar en el coneixement i a elevar el nivell tecnològic de les empreses a fi de millorar la qualitat de vida dels ciutadans i a incrementar la competitivitat de les empreses.  
2. Que per a la consecució d'estos objectius, les dos parts engeguen les actuacions de foment de l'activitat investigadora, el Pla Nacional d'I+D+I 2004-2007 i el Pla Valencià d'Investigació Científica, Desenvolupament Tecnològic i Innovació 2001-2006, respectivament, i que coincidixen en la necessitat de potenciar la creació de masses crítiques necessàries per a enfrontar els desafiaments que la investigació espanyola té plantejats, propiciar la internacionalització dels nostres grups, en especial en el context de l'Espai Europeu d'Investigació i Innovació, propiciar la transferència tecnològica al sector empresarial i fomentar la difusió científica i tecnològica.  
3. Que l'article 149.1.15 de la Constitució, atribuïx a l'Estat la competència sobre el foment i la coordinació general de la investigació científica i tècnica.  
4. Que la Llei 13/1986, de 14 d'abril, de Foment i Coordinació General de la Investigació Científica i Tècnica, va crear un marc normatiu per a promoure la coordinació i la col.laboració entre les diferents administracions públiques, universitats, institucions públiques i empreses privades en el camp de la investigació i el desenrotllament tecnològic.  
5. Que amb data 7 de novembre de 2003, el Consell de Ministres va aprovar el Pla Nacional d'Investigació Científica, Desenrotllament i Innovació Tecnològica (I+D+I) per al període 2004-2007, que la Comissió Interministerial de Ciència i Tecnologia va presentar d'acord amb el que preveu l'article 6 de la Llei 13/1986, de Foment i Coordinació General de la Investigació Científica i Tècnica.  
6. Que la Comunitat Autònoma Valenciana té atribuïdes competències en matèria d'investigació científica i tecnològica per raó de la Llei Orgànica 5/1982, d'1 de juliol (BOE 164, de 10 de juliol), per la qual s'aprova l'Estatut d'Autonomia per a la Comunitat Valenciana.  
7. Que la Llei 7/1997, de Foment i Coordinació de la Investigació Científica i de Desenvolupament Tecnològic de la Comunitat Valenciana, establix entre els seus fins la competència exclusiva de la Comunitat Valenciana en matèria d'investigació científica, sense perjudici d'allò que disposa el núm. 15, de l'apartat 1 de l'article 149 de la Constitució.   
8. Que el Pla Valencià d'Investigació Científica, Desenvolupament Tecnològic i Innovació és l'instrument previst en la Llei 7/1997, per al Foment i la Coordinació de la Investigació Científica i Tècnica de la Comunitat Valenciana.  
9. Que actualment és vigent el Pla Valencià d'Investigació Científica, Desenvolupament Tecnològic i Innovació 2001-2006.  
10. Que un dels objectius del Pla Nacional d'I+D+I és avançar en la cooperació amb les comunitats autònomes, dins de les possibilitats que oferix la Llei 13/1986 i d'acord amb el que preveu el document sobre cooperació i col.laboració entre l'administració general de l'Estat i les comunitats autònomes en el marc del Pla Nacional d'I+D+I 2004-2007, que el Consell General de la Ciència i la Tecnologia va aprovar en la reunió del dia 15 d'octubre de 2003.  
11. Que d'acord amb el que preveu el Pla Nacional d'I+D+I el mecanisme general de cooperació és el que establiran els protocols generals que poden donar lloc a actuacions conjuntes de cooperació les quals s'han de regular per mitjà de convenis específics.  
12. Que les parts van cooperar en el passat en diferents aspectes relacionats amb la ciència i la tecnologia com testimonien els convenis firmats de mutu acord.  
13. Que les dos parts consideren d'interès intensificar la coordinació i impulsar les actuacions conjuntes de cooperació que conjuguen els esforços del Pla Nacional d'I+D+I i el Pla Valencià d'Investigació Científica, Desenvolupament Tecnològic i Innovació 2001-2006, en les àrees d'interès comú, per entendre que això contribuïx a complir millor els respectius objectius.  
14. Que esta col.laboració afecta, igualment, els àmbits d'activitat dels organismes públics d'investigació i d'experimentació dependents del Ministeri d'Educació i Ciència o de la Generalitat Valenciana que siguen d'interès per a les dos parts, com per part de la Generalitat Valenciana, les actuacions de la Xarxa d'Instituts Tecnològics de la Comunitat Valenciana (REDIT) i de la Xarxa d'Universitats Valencianes per al foment de la I+D+i (RUVID).  
Per tot això, les parts acorden formalitzar el present protocol general, que es regix per les següents   
CLÀUSULES   
Primera. Objecte del protocol general  
1. L'objecte del present protocol general és regular les relacions de coordinació i de cooperació entre les parts en especial en allò que fa referència a l'intercanvi d'informació, a la definició d'àmbits d'actuació conjunta i prioritària, i a la divulgació científica i tecnològica.  
2. Sobre la base del present protocol general, les parts perseguixen fomentar la investigació i el desenrotllament tecnològic, amb la potenciació de la creació de masses crítiques necessàries per a enfrontar els desafiaments cientificotecnològics, propiciar la internacionalització d'esta activitat, en especial en el context del l'Espai Europeu d'Investigació i el desenrotllament tecnològic, afavorir la transferència tecnològica al sector empresarial i la difusió científica i tecnològica.  
3. El Consell General de la Ciència i la Tecnologia, regulat en l'article 12 de la Llei 13/1986 de Foment i Coordinació General de la Investigació Científica i Tècnica, en la qual estan representades les parts, constituïx l'instrument essencial de la coordinació d'actuacions. Les parts es van comprometre a participar activament en este consell general i en els grups de treball que es poden constituir en el si del Consell General per a avançar en la coordinació d'actuacions.   
Segona. Intercanvi d'informació  
1. Les parts assumixen que l'intercanvi d'informació constituïx la base d'una adequada coordinació de les respectives actuacions en matèria de política científica i tecnològica i es comprometen a avançar en esta matèria.  
2. L'objecte de l'intercanvi d'informació és considerat prioritari per les parts. Es considera essencial emprendre els següents camps:  
. Estadística de I+D+I, amb la inclusió de directoris de centres d'I+D, centres tecnològics i empreses.  
. Prioritats nacionals i regionals d'investigació, desenrotllament i innovació.  
. Previsions pressupostàries i execució del gasto per part dels respectius plans d'I+D+I.  
. Acciones finançades per cada part.  
. Accions de formació de personal investigador.  
. Grans instal.lacions científiques.  
. Cooperació internacional.  
. Projectes acollits a programes de suport a la I+D+I posats en marxa per cada una de les parts amb vista a la millor utilització dels recursos i una atenció més eficaç de les necessitats de les empreses.  
3. Més enllà de l'intercanvi d'informació, cada part es compromet a consultar l'altra sobres totes aquelles actuacions que es proposen emprendre i puguen implicar per a esta última un cofinançament immediat o futur.  
4. En un context més ampli de coordinació global amb la resta d'administracions autonòmiques, les parts es comprometen a aprofundir en el coneixement mutu per mitjà de l'intercanvi d'experiències en la política i la gestió d'I+D+I. El desenrotllament de seminaris o jornades sobre temes d'interès mutu, per exemple, en matèria de prospectiva i vigilància tecnològica, coordinació de la I+D+I, sistemes d'avaluació cientificotècnica dels projectes i actuacions d'I+D+I, incentius fiscals a la I+D+I, cooperació en I+D internacional, o les distintes experiències de gestió en este àmbit.  
5. Les actuacions de coordinació han de referir-se al conjunt d'àrees prioritàries que cobrix el Pla Nacional d'I+D+I.   
Tercera. Àmbits prioritaris d'actuació conjunta   
I. Les actuacions conjuntes de cooperació s'han de concentrar en els següents àmbits identificats per les parts com d'interès comú i prioritari:   
1. Agroalimentació, en el Pla Nacional inclòs en el programa de Recursos i Tecnologies Agroalimentàries.   
2. Ciències de la salut i de la vida, biotecnologia, biomedicina i investigació sociosanitària, en el Pla Nacional inclosos en els Programes Nacionals de l'Àrea de Ciències de la Vida; programes de biomedicina; tecnologies per a la salut i el benestar; biotecnologia i en el de biologia fonamental.   
3. Transport i construcció, en el Pla Nacional inclosos els Programes Nacionals de Transport i Construcció. S'aprofundix en la sostenibilitat en la construcció, materials i productes i sistemes d'avaluació i gestió.   
4. Tecnologies industrials avançades, desenrotllament i millora de materials, tecnologies de disseny i producció industrial, en el Pla Nacional inclosos en els Programes Nacionals de Materials, Programa Nacional de Disseny i Producció Industrial i en el Programa Nacional de Suport a la Competitivitat Empresarial.   
5. Gestió de Recursos Hídrics, del Medi Ambient, de l'Energia i del Turisme, en el Pla Nacional inclosos en els Programes Nacionals de Ciències i Tecnologies Mediambientals i de Biodiversitat, Ciències de la Terra i Canvi Global i de Ciències Socials, Econòmiques i Jurídiques, Energia i a més d'incloure aspectes en l'acció estratègica de tecnologies turístiques.   
6. Noves Tecnologies, en el Pla Nacional incloses en els Programes Nacionals de contingut més tecnològic, en el Programa Nacional d'Equipament i Infraestructura, a més en els Programes de l'Àrea de Tecnologies de la Societat de la Informació i en l'Acció Estratègica de Seguretat i Confiança en els sistemes d'informació, les comunicacions i els servicis de la Societat de la Informació i en l'acció estratègica de nanociència i nanotecnologia.  
Així mateix, les dites actuacions conjuntes han de contribuir a l'impuls de les priorietats incloses en el Pla Valencià d'Investigació Científica, Desenvolupament Tecnològic i Innovació:   
1. Agroalimentació, en el Pla Valencià incloses en el Programa Sectorial d'Agroalimentació.   
2. Ciències de la salut i de la vida, biotecnologia, biomedicina i investigació sociosanitària, en el Pla Valencià incloses en el Programa Sectorial de Salut i Qualitat de Vida.   
3. Transport i construcció, en el Pla Valencià incloses en el Programa Sectorial d'Infraestructures i Ordenació del Territori i en el Programa General d'Innovació, Desenrotllament i Transferència de Tecnologia.   
4. Tecnologies industrials avançades, en el Pla Valencià incloses en el Programa General d'Innovació, Desenrotllament i Transferència de Tecnologia.   
5. Gestió dels Recursos Hídrics, del Medi Ambient, de l'Energia i del Turisme en el Pla Valencià incloses en el Programa Sectorial de Socioeconomia, en el Programa Sectorial del Medi Ambient i en el Programa Sectorial d'Infraestructures i Ordenació del Territori.   
6. Noves Tecnologies, en el Pla Valencià incloses en el Programa General de la Societat de la Informació i del Coneixement i el Programa General de Progrés General de la Ciència.   
Els àmbits temàtics identificats com a prioritaris d'acció conjunta entre el Ministeri d'Educació i Ciència i la Generalitat Valenciana incidixen sobre el territori de la Comunitat Valenciana, de manera que s'adapten amb la major precisió a les característiques i a les especialitats de la seua estructura productiva. D'Interès particular per a la Comunitat Valenciana és l'ampliació del teixit d'empreses amb base tecnològica com a via de modernització i diversificació del sistema productiu en la línia de treball que desenrotlla la Conselleria d'Empresa, Universitat i Ciència per mitjà de l'Institut de la Mitjana i Petita Indústria Valenciana amb el suport de la Xarxa de Centres Europeus d'Empreses i Innovació de la Comunitat Valenciana.   
Pel que fa a la indústria, la Comunitat Valenciana és la segona comunitat autònoma industrial d'Espanya; la producció agrícola té especial importància, compta amb una gran qualitat i amb un elevat nivell d'exportació, cosa que és de molta importància en la balança econòmica; el turisme representa un dels motors bàsics de l'economia valenciana. Cosa que es demostra pel desenrotllament sostingut en els últims anys, la sua importància actual i les expectatives de futur.  
Quant a l'interès científic de les àrees i l'existència de recursos previs o massa critica per a enfrontar amb garanties el desenrotllament científic i tècnic, la investigació en les respectives àrees compta amb una gran tradició a la Comunitat Valenciana, on hi ha grups molt competitius en l'àmbit nacional i internacional, tant a les universitats com als centres d'investigació, o als centres tecnològics. En especial, i com a fet diferenciador respecte a unes altres comunitats autònomes la Comunitat Valenciana té una Xarxa d'Instituts Tecnològics (REDIT) especialitzada en la provisió de servicis tecnològics avançats i de transferència de tecnologia a les empreses, que ha aconseguit un alt grau d'implantació en el teixit productiu regional, especialment entre les PIME. Igualment, compta amb la Xarxa d'Universitats Valencianes per al foment de la I+D+i (RUVID), associació l'objectiu de la qual és coordinar les actuacions en esta àrea.   
Tots estos àmbits constituïxen les dimensions socials fonamentals del Pla Valencià d'Investigació Científica, Desenvolupament Tecnològic i Innovació 2001-2006 i dels corresponents Programes Nacionals inclosos en el Pla Nacional d'I+D+I 2004-2007.   
II. El foment de la investigació científica, el desenrotllament i la innovació tecnològica en els dits àmbits ha de contribuir al compliment dels següents objectius estratègics del Pla Nacional:   
. Incrementar el nivell de la ciència i la tecnologia espanyoles, tant en la quantitat com en la qualitat.   
. Promoure la creació del teixit empresarial innovador i elevar la capacitat tecnològica i innovadora de les empreses.   
. Contribuir a la creació d'un entorn favorable a la inversió en I+D+I.   
. Millorar la interacció, la col.laboració i l'associació, els grups d'investigació de les universitats i els organismes públics d'investigació, els centres tecnològics i el sector empresarial.   
. Enfortir la dimensió internacional de la ciència i la tecnologia espanyoles, amb especial referència a l'Espai Europeu d'Investigació i Innovació.   
. Augmentar el número i la qualitat dels recursos humans, tant en el sector públic com en el privat.   
. Potenciar el paper del sistema públic en la generació de coneixement de caràcter fonamental.   
. Millorar la visibilitat i la comunicació dels avanços de la ciència i la tecnologia en la societat espanyola.  
. Reforçar la cooperació entre l'administració general de l'Estat (AGE) i les comunitats autònomes (CCAA) i, en particular, millorar la coordinació entre Pla Nacional d'I+D+I i els plans d'I+D+I de les comunitats autònomes.   
. Millorar la coordinació entre els òrgans de gestió del Pla Nacional (PN), així com perfeccionar els procediments d'avaluació i de gestió del Pla Nacional.   
. Impulsar la coordinació i la cooperació entre les institucions del sector públic d'I+D   
III. Així mateix, les dites actuacions han de contribuir al compliment dels següents objectius del Pla Valencià d'Investigació Científica, Desenvolupament Tecnològic i Innovació 2001-2006.   
1. Millorar el nivell d'excel.lència i enfortir la capacitat competitiva del Sistema Valencià de Ciència, Tecnologia i Empresa.   
2. Incrementar els recursos totals (públics i privats) destinats a la I+D+I a la Comunitat Valenciana i millorar l'eficiència en l'assignació d'estos.   
3. Fomentar la integració vertical, la coordinació i la interrelació entre els diferents agents implicats en el sistema de ciència, desenrotllament tecnològic i innovació (departaments i instituts universitaris, centres d'investigació, centres tecnològics i empreses).   
4. Reforçar els mecanismes de transferència dels resultats de la investigació i incrementar la rendibilitat social i econòmica dels que ja hi ha, a fi que siguen de la màxima utilitat per a la societat valenciana.   
5. Propiciar la participació del sector privat en el desenrotllament de la innovació tecnològica com a acció estratègica de les empreses valencianes i com a motor del desenrotllament tecnològic i de la investigació.   
6. Fomentar la comunicació pública de la ciència, així com la difusió i el desenrotllament de la cultura científica i tecnològica en la societat valenciana.   
7. Coordinar les activitats del Govern Valencià en matèria d'I+D+I amb les actuacions de l'administració general de l'Estat i de la Unió Europea a la Comunitat Valenciana, així com establir les relacions de cooperació amb altres agents tant nacionals com internacionals.  
IV. La posada en marxa d'actuacions conjuntes de cooperació requerix adoptar convenis específics entre les parts a través dels quals s'ha de regular la implicació de les parts i ha d'establir un procediment de gestió comú que inclourà el sistema d'avaluació i seguiment de l'actuació. Per a la negociació d'estos convenis específics, i a iniciativa de qualsevol de les parts, s'ha d'establir una comissió mixta i paritària en la seua composició, que ha d'estar constituïda per tres representants de l'administració general de l'Estat, dos del Ministeri d'Educació i Ciència i un de la Delegació del Govern a la Comunitat Valenciana, i tres representants de la Generalitat Valenciana.   
Els convenis específics, igualment, han de ser els instruments d'aplicació per a l'elaboració, finançament i execució de les accions estratègiques que es consideren d'interès. Estes han de tindre una temàtica clarament identificada i diferenciada de les que hi ha i la proposta ha d'implicar l'aportació de recursos econòmics. Els convenis específics han de contemplar les aportacions econòmiques de cada una de les parts a cada actuació que s'hi inclou.   
Quarta. Cofinançament d'actuacions   
L'objectiu prioritari de les actuacions conjuntes és afavorir, potenciar i accelerar el desenrotllament regional per mitjà dels avanços en ciència i tecnologia, així com l'impacte final sobre el teixit productiu. Les dites actuacions s'emmarquen així mateix en les línies descrites en el Programa Operatiu relatiu a FEDER en el capítol de la I+D+I.   
1. Les actuacions conjuntes que l'administració general de l'Estat i les comunitats autònomes acorden i consideren objecte de cooperació poden ser finançades amb els fons estructurals. De forma general, s'entén com a actuacions cofinançades dins dels àmbits anteriorment identificats:  
. Projectes d'I+D+I.  
. Infraestructures i grans instal.lacions.  
. Programes de formació i de mobilitat.  
. Centres de competència.  
. Actuacions de transferència i de difusió dels resultats.   
2. Les modalitats de finançament d'una actuació conjunta poden ser:  
. Fons estructurals la gestió dels quals és responsabilitat de l'administració general de l'Estat i fons estructurals de les comunitats autònomes, cofinançats amb fons pressupostaris de l'administració general de l'Estat i / o de les comunitats autònomes.  
. Fons estructurals la gestió dels quals és responsabilitat de l'administració general de l'Estat i fons pressupostaris de les comunitats autònomes.  
. Fons estructurals la gestió dels quals és responsabilitat d'una o diverses comunitats autònomes i fons pressupostaris de l'administració general de l'Estat.   
En totes estes modalitats s'ha de fomentar l'existència del cofinançament que procedix del sector privat implicat en les actuacions.   
Quinta. Difusió de la ciència, la Tecnologia i la Innovació   
1. Les parts acorden intensificar coordinament els seus esforços en matèria de difusió científica, tecnològica i de la innovació.   
2. L'objectiu d'esta difusió és millorar la percepció i el coneixement que els ciutadans tenen de la ciència i la tecnologia davant l'evidència que sols una societat interessada garantix, a llarg termini, el desenrotllament sostenible del sistema de ciència i tecnologia espanyola i l'aprofitament dels resultats.   
3. La cooperació s'ha de materialitzar, en primer lloc, a través d'un intercanvi d'informació respecte de les actuacions que les parts realitzen d'esta matèria. En lloc, les parts assumixen l'objectiu d'organitzar una Setmana de la Ciència i la Innovació que ha de tindre lloc en la data que es determine en els anys de vigència del present protocol general. El Ministeri d'Educació i Ciència, als efectes, ha d'obrir una convocatòria especial del Programa Nacional de Foment de la Cultura Científica i Tecnològica. La implicació de la Generalitat Valenciana s'ha de centrar, a més, en el desenrotllament de les seus actuacions durant la Setmana de la Ciència i la Innovació, a fomentar la implicació en esta convocatòria dels agents econòmics, socials, culturals i educatius, en la promoció de la cultura científica i tecnològica en el seu àmbit territorial.   
Sexta. Xarxes de comunicació en I+D   
1. El Ministeri d'Educació i Ciència amplia l'ample de banda de la xarxa troncal de comunicació per al sistema de ciència i tecnologia espanyol, amb l'objectiu d'aconseguir velocitats comparables amb les dels socis membres de la xarxa GÉANT europea. Així mateix, per mitjà de les convocatòries d'infraestructura científica, adapta la infraestructura de comunicació d'universitats, centres públics d'investigació i centres tecnològics per a adequar-les a estes velocitats.  
2. La Generalitat Valenciana ha de realitzar els esforços necessaris perquè les institucions d'I+D+I puguen accedir a la xarxa IRIS amb els mateix nivell de connectivitat.   
3. Les dos parts perseguixen l'objectiu d'aconseguir un grau de capil.larietat suficient que permeta satisfer les necessitats dels investigadors i tecnòlegs espanyols.   
Sèptima. Seguiment i avaluació   
A efectes del seguiment de les actuacions previstes en les clàusules 2na, 5na i 6na del present protocol general, referides a l'intercanvi d'informació, a la cooperació en matèria de difusió científica i tecnològica i de les xarxes de comunicació en I+D+I, les parts han d'identificar respectivament un representant per cada una d'estes actuacions.   
Els representants de les parts són responsables de progressar en la consecució dels objectius definits per a cada una de les actuacions en el present protocol general.   
L'avaluació del desenrotllament i del grau de compliment dels objectius prevists per a estes actuacions de coordinació, s'ha de dur a terme per mitjà d'un o diversos grups de treball, vinculats al Consell General de la Ciència i la Tecnologia al qual han d'informar regularment de l'activitat. Cada grup de treball, ha d'estar integrat per una representació paritària de l'administració general de l'Estat i de les comunitas autònomes en nombre que no ha d'excedir de deu representants en total. La creació i la composició de cada grup de treball s'ha d'acordar en el Consell General de la Ciència i Tecnologia. Per mitjà d'este procediment, les parts accepten que l'avaluació de les actuacions coordinades que preveu el present protocol general, es realitzen en el context global del conjunt de les comunitats autònomes.   
El seguiment i l'avaluació de les actuacions conjuntes de cooperació a les quals fa referència la clàusula tercera del present protocol general, s'han d'establir en el conveni específic que ha de regular cada actuació.  
Per a totes les tasques de seguiment i avaluació s'ha de tindre en compte els procediments que, amb caràcter general, s'establixen per al seguiment i avaluació del Pla Nacional I+D+I, tant pel que fa a l'avaluació ex-ante com a l'avaluació contínua i a l'avaluació ex-post que es realitze.   
Octava. Actualització del protocol General   
1. El present protocol general es pot modificar de mutu acord o quan siga necessari com a conseqüència de les decisions de la CICYT, de les modificacions que poden afectar el Pla Nacional d'I+D+I 2004-2007 o de les modificacions que poden afectar el Pla Valencià d'Investigació Científica, Desenvolupament Tecnològic i Innovació 2001-2006. Les modificacions al protocol general s'han d'incorporar al seu annex.   
2. Igualment, el protocol general es pot resoldre per decisió de qualsevol de les parts, sempre que es comunique amb una antelació d'almenys quatre mesos a l'altra part i a la Secretaria del Consell General de la Ciència i la Tecnologia. La part que haja denunciat el Protocol General ha d'assumir les responsabilitats de qualsevol tipus que haja contret com a conseqüència de les actuacions que s'hagen iniciat.   
Novena. Resolució de controvèrsies   
El present protocol general té la naturalesa administrativa, en la seua interpretació i desenrotllament regix l'ordenament jurídic administratiu, amb submissió expressa de les parts a la jurisdicció contenciosa administrativa en els termes que l'article 8.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En tot cas han de ser d'aplicació els principis de la vigent Llei de Contractes de les Administracions Públiques per a resoldre els dubtes que es puguen suscitar.   
La resolució de les controvèrsies que es poden plantejar sobre la interpretació i l'execució del present protocol general, s'han de resoldre de mutu acord entre les parts, d'acord amb el que preveu la clàusula sèptima d'este. Si no s'aconseguix acord de les possibles controvèrsies s'han de resoldre tal com disposa l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.   
Desena. Vigència del protocol general   
El present protocol general entra en vigor en la data de la seua firma i serà vigent fins a la data de la finalització del Pla Nacional d'I+D+I 2004-2007. Atès que el període de vigència del Pla Valencià d'Investigació Científica, Desenvolupament Tecnològic i Innovació és de 2001 . 2006, a partir de 2007 és pot adoptar l'actualització a què fa referència la clàusula octava, paràgraf 1, del present protocol general.   
Onzena. Desenrotllament del protocol general   
Les parts es comprometen a formalitzar convenis específics en el marc del present protocol general, en el termini màxim d'un any des de l'entrada en vigor d'este.   
Dotzena. Publicitat del protocol general   
El present protocol general s'ha de publicar simultàniament en el Boletín Oficial del Estado i en Diari Oficial de la Generalitat.   
I com a prova de conformitat, les parts formalitzen el present protocol en el lloc i en la data indicats ut supra.   
El conseller d'Empresa, Universitat i Ciència   
Justo Nieto Nieto   
La ministra d'Educació i Ciència   
María Jesús San Segundo Gómez de Cadiñamos   
b) CONVENIS COL.LECTIUS